«Maristuen Høyfjellshotell, Filefjell, 830 m. o. h. Ruten Fagernes - Lærdal, Sogn» på 1960-tallet Postkort: Normann kunstforlag / Nasjonalbiblioteket 
Kartet viser Maristovas plassering i forhold til ny og gammel vei
**Maristova**, også kalt **Maristuen**, er et turiststed i Lærdal kommune i Sogn og Fjordane. Maristova ligger på 830 moh ved E16 over Filefjell, og den gamle Kongevegen. Maristova utgjør et høyfjellssenter med campingplass, hytter og annet. Historisk var Maristova skysstasjon ved Kongevegen.

Historikk
---------

Maristova er omtalt som sælehus (salustofa, herberge for veifarende) i 1358, og er etter all sannsynlighet oppkalt etter den hellige Margareta av Antiokia («Margaretarstofa a Filefjelli»), i likhet med Maridalen.

Over Filefjell er en gammel ferdselsvei mellom øst og vest, særlig for bøndene i Valdres som hadde sin nærmest havn i Lærdal. Fjellstua Maristova ble trolig etablert så tidlig som omkring 1300. Bøndene i Lærdal og Borgund hadde ansvar for vedlikehold av «landsveien» gjennom Lærdal og dessuten skyssplikt både i dalen og på fjellet, for denne tunge plikten var de lenge fritatt for militærtjeneste og hadde redusert skatt. I 1793 ble «Den bergenske hovedvei» lagt over Hadeland, Valdres, Filefjell og til Lærdalsøyri der var båtskyss videre til Gudvangen eller Bergen. Denne «Kongeveien 1793» var den første kjørbare vei mellom øst og vest. 

Den eldste bygningen på Maristova er fra 1791, da det ble kjørevei over Filefjell, og i dag privat museum. Det første hotellet i sveitserstil ble bygd i 1888 og utvidet 1894. Maristuen Hotell ble totalskadd av brann 4. mai 1976, og et nytt apartementshotell stod ferdig i 1978.

Bilder
------

* «Maristuen, Filefjeld»  i Lærdal i Sogn og Fjordane. Foto fra omkring 1890. Det første hotellet i sveitserstil ble bygd i 1888. Den eldste bygningen på Maristova i dag er fra 1791, da det ble kjørevei over Filefjell. Foto: Marthinius Skøien/Riksantikvaren/Nasjonalbibliotekets bildesamling«Maristuen, Filefjeld» i Lærdal i Sogn og Fjordane. Foto fra omkring 1890. Det første hotellet i sveitserstil ble bygd i 1888. Den eldste bygningen på Maristova i dag er fra 1791, da det ble kjørevei over Filefjell. Foto: Marthinius Skøien/Riksantikvaren/Nasjonalbibliotekets bildesamling
* «Hotel Maristuen» omkring 1900. Hotellet fra 1888 ble utvidet i 1894.  Foto: Marthinius Skøien/Riksantikvaren/Nasjonalbiblioteket«Hotel Maristuen» omkring 1900. Hotellet fra 1888 ble utvidet i 1894.  Foto: Marthinius Skøien/Riksantikvaren/Nasjonalbiblioteket
* «Maristuen». Foto trolig fra etter krigen. Foto: Nasjonalbiblioteket«Maristuen». Foto trolig fra etter krigen. Foto: Nasjonalbiblioteket
* «Maristuen». Maristuen Hotell ble totalskadd i brann 1976.  Foto: Nasjonalbiblioteket«Maristuen». Maristuen Hotell ble totalskadd i brann 1976.  Foto: Nasjonalbiblioteket
* «Maristuen» Foto: Nasjonalbiblioteket«Maristuen» Foto: Nasjonalbiblioteket
* «Maristuen» Foto: Nasjonalbiblioteket«Maristuen» Foto: Nasjonalbiblioteket

Referanser
----------

1. 1 2 3  Oppslagsordet «maristova» i *Store norske leksikon* (oppdatert 2011, fri sitatrett)
2. 1 2 3  nrk.no om Maristova
3. ↑  nrk.no om brannen på Maristuen 1976

Eksterne lenker
---------------

* (en) Maristova – kategori av bilder, video eller lyd på Commons Rediger på Wikidata
* «Opplev Maristova»

|  |  |
| --- | --- |
| Oppslagsverk/autoritetsdata | Store norske leksikon **·** Sentralt stedsnavnregister
 |